METAX skiftede idag navn til Shell Express og i den forbindelse forærede selskabet benzinen væk ganske gratis i en time i Aalborg. - Shell Express er det navn Shell bruger internationalt til alle deres ubemandede stationer, og da Shelle i mange år har ejet METAX var det naturligt at det skulle gå sådan, siger chef for Shell Express Anders Buus Jensen. Med politiets hjælp havde benzinselskabet placeret den mere end en kilometer lange kø på cykelstien, og det var ikke noget som generede de mange bilister. De første ankom allerede klokken fem minutter over syv i morges, vel vidende at den gratis benzin først blev leveret fra klokken 12. -Der er en enormt god stemning blandt alle os der venter og det har faktisk været lidt hyggeligt, at sidde her og vente forklarer Louise Markhamar, der sammen med sin mand var de første der ankom. Shell leverede gratis benzin over hele landet fra udvalgte tankstationer i tidsrummet mellem klokken 12 og 13.
Mere end en kilometer kø, da METAX forærede de dyre dråber væk i Aalborg.